191 



sit cordatis viris, ut strenue et prudenter rem conficiant. In 

 Anglia classis navium paene C. iam fere instructa est. Piin- 

 ceps et Bukingamius in eam fecerunt sumptus et rem mag- 

 nam aggressuri videntur. Motus civiles in Gallia valde in- 

 tempestivi sunt. Utinam commoda aliqna interventione se- 

 dari possent! In Italia bellum contra Genuenses inceptum 

 est, occupatis a Sabaudo aliquot illorum oppidis. In Valle 

 Telina extra Rivam iam recepta sunt a confoederatis omnia. 

 Litteras Legatorum, quas D:ni Ordines accipiunt, procul du- 

 bio communicabit Dn. Rutgersius. Constantinopolitanae con- 

 firmant, alienos esse Turcas a pace inter Caesarem etBeth- 

 lenium, et Polonis certum imminere ab his bellum, cum Co- 

 sacos Zaprovienses cohercere aut nolint, aut non possint. 

 Scribunt ex Silesia et aliis locis finita vel prorogata polius 

 esse Comitia Polonica, qua de re certiora mox expecto. Bene 

 valeat Ilkris Gen:tas Tua. Deus S. R. M:tem et illam servet 

 quam diutissime incolumes. Hagae Comitis ^ Aprilis, 1625. 

 Audio Fickium, qui est apud Magdeburg. Administra- 

 torem, in Sueciam venturum esse. Homo est vanus, et ad 

 res magnas ac secretas non tantum ineptus, sed etiam du- 

 biae fidei. Circumspecte igitur cum illo agendum. Miilta 

 hic Principi et Ordinibus promisit, sed nihil praestitit. Haec, 

 ut debui, candide monere volui. 



